Document ID: 32004R1194

KOMISJONI OTSUS (EÜ) nr 1194/2004,
28. juuni 2004,
üleminekumeetmete kohta Poola riiklikest julgeolekuvarudest maksimaalse koguse 300 000 tonni nisu müümisel
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovaki ühinemislepingut Euroopa Liiduga,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovaki ühinemisakti Euroopa Liiduga, eriti selle artikli 41 esimest lõiget,
ning arvestades järgmist:
(1)
Vastavalt komisjoni 10. novembri 2003. aasta määruse (EÜ) nr 1972/2003 (Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta) (1) artiklile 6, on Poola võimud teavitanud komisjoni kavatsusest müüa käibeprotseduuri raames maksimaalse koguse 300 000 tonni nisu riiklikest julgeolekuvarudest.
(2)
Ülaltoodud nisu koguse müük võib häirida ühenduse viljaturgu. Seoses sellega tuleb rakendada üleminekumeetmeid müügi tingimuste määramise eesmärgil. Tingimused peavad olema analoogilised vastavalt komisjoni 28. juuli 1993. aasta määrusega (EÜ) nr 2131/93 määratud ladustatud teravilja sekkumisametite poolt müügi protseduuridega ja tingimustega, (2) kõikide ettevõtete ja turutingimuste võrdse kohtlemise eesmärgil.
(3)
Seoses sellega, et teraviljavarude taastamine võib häirida Ühenduse teraviljaturgu, tuleb sätestada teraviljavarude taastamise kinnitusprotseduur komisjoni poolt.
(4)
Käesolevas määruses sätestatud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesolev määrus kehtestab üleminekueeskirja maksimaalselt 300 000 tonnise koguse nisu müümiseks 1. mail 2004 Poola võimude käsutuses olevatest riiklikest julgeolekuvarudest ja järgnevaks varude taastamiseks.
Artikkel 2
Agentuur, mis hakkab käsitlema Poola julgeolekuvarusid ja mille andmed on toodud lisas, alustab artiklis 1 nimetatud nisu müümist ühenduse turul enne 31. augustit 2004 alalise pakkumismenetluse teel.
Käesoleva määruse mõistes tähendab pakkumismenetlus teravilja müügiks pakkumiste esitamist, kusjuures leping sõlmitakse isikuga, kelle pakkumine osutub soodsaimaks ja vastab käesoleva määruse sätetele.
Artikkel 3
Artikli 2 esimeses lõikes nimetatud agentuur avaldab teadaande pakkumismenetlusest vähemalt kolm päeva enne pakkumiste esitamise esimest tähtaega.
Pakkumiskutses peab olema märgitud:
a)
pakkumiste esitamise tähtaeg iga osalise pakkumismenetluse kohta ja pakkumiste esitamise aadress;
b)
minimaalsed kogused, millele võib pakkumise esitada;
c)
nõutavad tagatised ja nende vabastamise tingimused;
d)
erinevate partiide põhilised füüsilised ja tehnoloogilised parameetrid;
e)
ladustamise koht, ladustaja nimi ja aadress;
f)
maksetingimused.
Esimesele osalisele pakkumismenetlusele pakkumiste esitamise tähtaeg on määratud viiendaks tööpäevaks käesoleva määruse Euroopa Liidu Teatajas avaldamise päevast.
Artikkel 4
Edukas pakkumine peab vastama kindlaksmääratud hinnale vastava kvaliteediga vilja eest, esitletud koguse eest, ladustamiskoha turul või, võimaluse korral, ladustamiskohale lähimal turul, võttes arvesse transpordikulusid. Valitud pakkumise hind ei saa olla madalam kui 108,76 eurot tonni eest.
Artikkel 5
Artikli 2 esimeses lõikes nimetatud agentuur teostab kõiki vajalikke toiminguid, et võimaldada huvitatud osapooltel enne pakkumise esitamist müüdava teravilja kvaliteeti hinnata.
Artikkel 6
Artikli 2 esimeses lõikes nimetatud agentuur teavitab koheselt kõiki pakkujaid pakkumismenetluse tulemustest. Edukatele pakkujatele saadetakse kolme tööpäeva jooksul tähitud kirjaga või elektronpostiga teatis lepingu sõlmimise kohta.
Artikkel 7
Artikli 2 esimeses lõikes nimetatud agentuur teatab komisjonile hiljemalt pakkumiste esitamise tähtpäevale järgneva nädala teisipäevaks müüdud vilja kogused ja erinevate partiide keskmised hinnad.
Artikkel 8
Käesoleva määrusega sätestatud nisu julgeolekuvarade võimaliku taastamise kord kinnitatakse komisjoni poolt, et vältida häireid ühenduse teraviljaturul.
Artikkel 9
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. juuni 2004

Labels: 3
17
4
18